b'\n_START_ARTICLE_\nFrankie Jonas\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nFranklin Nathaniel Jonas se je rodil 28. septembra 2000 v Wyckoff, New Jersey, Zdru\xc5\xbeene dr\xc5\xbeave Amerike kot \xc4\x8detrti in zadnji sin Denise, biv\xc5\xa1e u\xc4\x8diteljice jezikov in pevke ter Paula Kevina Jonasa st., tekstopisca, glasbenika in biv\xc5\xa1ega posve\xc4\x8denega ministra in pastorja Apostolske cerkve. Ima tudi tri starej\xc5\xa1e brate, ki jim je ime Nicholas Jerry \xc2\xbbNick\xc2\xab Jonas (roj. 1992), Joseph Adam Jonas (roj. 1989) in Paul Kevin Jonas II. (roj. 1987). Vsi trije so glavni \xc4\x8dlani ameri\xc5\xa1ke pop rock glasbene skupine po imenu Jonas Brothers._NEWLINE_Frankie Jonas je velik obo\xc5\xbeevalec nogometa: je \xc4\x8dlan nogometnega mo\xc5\xa1tva, imenovanega Jr. Hornets, za svoje najljub\xc5\xa1e nogometno mo\xc5\xa1tvo pa je ozna\xc4\x8dil mo\xc5\xa1tvo New York Yankees._NEWLINE_Tudi sam je ustvaril svoj band, ki ga je poimenoval Hollywood Shakeup._NEWLINE_On in njegovi bratje imajo italijanske, nem\xc5\xa1ke in irske korenine (ena izmed njihovih babic je Irka)._NEWLINE_V\xc4\x8dasih Frankieja Jonasa javnost imenuje tudi kot\xc2\xa0\xc2\xbbBonus Jonas\xc2\xab ali\xc2\xa0\xc2\xbbFrank the Tank\xc2\xab.\n_START_SECTION_\nKariera\n_START_PARAGRAPH_\nFrankie Jonas je s svojo igralsko kariero za\xc4\x8del v starosti sedem let, ko je poleg svojih bratov Nicka, Joeja in Kevina Jonasa dobil vlogo Frankieja Lucasa v Disneyjevi televizijski seriji JONAS. Serija se je prvi\xc4\x8d predvajala 2. maja 2009, Frankie Jonas pa je v njej igral vse do leta 2009. Za svojo vlogo Frankieja Jonasa je leta 2009 prejel nagrado Teen Choice Awards v kategoriji za\xc2\xa0\xc2\xbbnajbolj\xc5\xa1i preboj novega mo\xc5\xa1kega zvezdnika\xc2\xab._NEWLINE_V letu 2009 je Frankie Jonas dobil svojo prvo vlogo, ki ni bila povezana z brati. Glas je namre\xc4\x8d posodil glavnemu junaku, S\xc5\x8dsukeu, v japonskem animiranem filmu Hayaoa Miyazakija Ponyo, ki postane prijatelj z mlado ribico po imenu Ponyo (glas ji je posodila Noah Cyrus, mlaj\xc5\xa1a sestra Miley Cyrus), ki si \xc5\xbeeli postati prava \xc4\x8dlove\xc5\xa1ka deklica. Skupaj z Noah Cyrus je posnel tudi pesem za film, imenovano Ponyo Theme Song. Film je v Zdru\xc5\xbeenih dr\xc5\xbeavah Amerike iz\xc5\xa1el 14. avgusta 2009._NEWLINE_Sicer je leta 2009 Frankie Jonas igral tudi v televizijskih delih svojih bratov in sicer v kratki resni\xc4\x8dnostni televizijski seriji, imenovani Jonas Brothers: Living the Dream, ki je spremljala \xc5\xbeivljenje njegovih bratov med njihovo turnejo Look Me in the Eyes Tour, in v televizijskemu filmu Jonas Brothers: The 3D Concert Experience, 3D koncertnem filmu. 28. julija se je pojavil tudi v epizodi televizijske serije Entertainment Tonight._NEWLINE_Skupaj z brati ga bomo lahko leta 2010 videli v nadaljevanju filma iz leta 2008, Camp Rock, ki so ga naslovili kot Camp Rock: The Final Jam. Nick, Joe in Kevin Jonas pa bodo skupaj s Frankiejem posneli tudi filmsko upodobitev romana Walter the Farting Dog, ki naj bi premiero do\xc5\xbeivel leta 2010.'